Școala online s-ar putea prelungi cu încă 14 zile. Inspectoratul Școlar General nu vrea să renunțe la scenariul roșu.
Luni se votează prelungirea scenariului roşu, spune Inspectorul Școlar General. Pentru elevi, luni era ultima zi de şcoală online. Sâmbătă, rata de incidenţă a fost de 3,73 în Capitală.
Inspectoratul Școlar General vrea să prelungească scenariul roșu. Asta înseamnă că cel mic ar putea să mai facă școală online încă 14 zile. Inspectorul Şcolar General al Capitalei, Ionel Puşcaş, a spus că, cel mai probabil, luni se va lua decizia. Astăzi, Municipiul Bucureşti are o rată de incidenţă de 3,73. Luni era ultima zi din cele 14 de scenariu roşu."Cred că este clar pentru toată lumea că, la indicele acesta epidemiologic şi la numărul actual al infecţiilor cu COVID, Comitetul pentru Situaţii de Urgenţă o să voteze luni prelungirea funcţionării şcolilor în online", a declarat Ionel Pușcaș, Inspector Şcolar General al Municipiului Bucureşti.Sunt nouă județe ce au depășit pragul de trei la mie: Alba, Arad, Bihor, Cluj, Harghita, Mureș, Sălaj, Sibiu, Timiș. Dintre acestea, Sălajul a ajuns pe primul loc în top (4,76), urmat de Cluj (4,61). Aproape de pragul limită de trei la mie mai sunt județele Brașov și Dolj, cu 2,7 la mie.